CELEX: 62006CJ0316
Language: bg
Date: 2008-09-11
Title: Решение на Съда (пети състав) от 11 септември 2008 г. # Комисия на Европейските общности срещу Ирландия. # Неизпълнение на задължения от държава-членка - Околна среда - Директива 91/271/ЕИО - Замърсяване и вредно въздействие - Пречистване на градските отпадъчни води. # Дело C-316/06.

Решение на Съда (пети състав) от 11 септември 2008 г. — Комисия/Ирландия
      (Дело C‑316/06)
      „Неизпълнение на задължения от държава-членка — Околна среда — Директива 91/271/ЕИО — Замърсяване и вредно въздействие — Пречистване на градските отпадъчни води“
      1.                     Иск за установяване на неизпълнение на задължения — Предмет на спора — Определяне по време на досъдебната процедура (член 226
            ЕО) (вж. точка 16)
      2.                     Иск за установяване на неизпълнение на задължения — Досъдебна процедура — Официално уведомително писмо — Разграничаване на
            предмета на спора — Мотивирано становище — Подробно излагане на твърденията за нарушение (член 226 ЕО) (вж. точки 17 и 18)
      3.                     Иск за установяване на неизпълнение на задължения — Преценка на основателността от Съда — Положение, което следва да бъде
            взето предвид — Положение към момента на изтичане на срока, определен в мотивираното становище (член 226 ЕО) (вж. точка 20)
      4.                     Държави-членки — Задължения — Изпълнение на директивите — Неизпълнение — Основание, изведено от вътрешния правов ред — Недопустимост
            (член 226 ЕО) (вж. точки 30 и 31)
      Предмет 
      
         
               Неизпълнение на задължения от държава-членка — Нарушение на член 4, параграфи 1 и 3 от Директива 91/271/ЕИО на Съвета от 21 май
                  1991 година за пречистването на градските отпадъчни води (ОВ L 135, стр. 40; Специално издание на български език, 2007 г.,
                  глава 15, том 2, стр. 43) — Неосигуряване на подлагането на градските отпадъчни води на няколко агломерации на вторично пречистване
                  или на друга равностойна обработка преди тези води да влязат в канализационните системи (агломерации Bray, Howth, Letterkenny,
                  Shanganagh, Sligo и Tramore County)
               
            Диспозитив 
      
         
                  1)
               
               
                  
               
               
                  	Като не е следила, от една страна, градските отпадъчни води на агломерации с наименования IE22, Bray, IE31, Howth, IE34, Letterkenny,
                     IE40, Shanganagh, IE41, Sligo, и IE45, Tramore County Waterford, които влизат в канализационните системи, преди заустването
                     им да бъдат подложени на вторично пречистване или на друга равностойна обработка най-късно до 31 декември 2000 г., и от друга
                     страна, до изтичането на гореспоменатия срок заустванията на посочените води да отговарят на изискванията на буква Б от приложение I
                     към Директива 91/271/ЕИО на Съвета от 21 май 1991 година за пречистването на градските отпадъчни води, Ирландия не е изпълнила
                     задълженията си по член 4, параграфи 1 и 3 от посочената директива.
                  
               
            
         
                  2)
               
               
                  
               
               
                  	Осъжда Ирландия да заплати съдебните разноски.